**Studenac pop-up - sinergija susjedskog dućana, inovacije i održivosti u maloprodaji**

*Otvoreno devet Studenac pop-up dućana na Jadranu - Uz približavanje lokalnoj zajednici, pop-up upotpunjuje turističku ponudu na Jadranu*

Omiš, 10. kolovoza 2023. - U manje od godinu dana od otvorenja **prve pop-up trgovine početkom kolovoza prošle godine u Novigradu**, Studenac je razvio i nadogradio svoj inovativni koncept te ga ovog ljeta proširio na ukupno **9 lokacija**. Studenac pop-up dućani otvorili su se diljem jadranske obale. **Otvoreni su dućani u Rapcu, Dramlju, Zatonu kod Zadra, Selcu, Opatiji - Ičićima, Krku, Visu, Zadru i Tribunju.**

Jedna od istaknutih značajki pop-up prodavaonice pažljivo je odabrani asortiman koji se temelji na TO GO ponudi i paketiranim proizvodima za brzo konzumiranje. U asortimanu prevladavaju pekarski proizvodi, svježe voće i povrće, vrhunske delikatese, alkoholna i bezalkoholna pića, raznovrsne grickalice i slatkiši, ali i neprehrambeni proizvodi poput kozmetike, higijenskih potrepština i hrane za kućne ljubimce.

„Prošlogodišnji pilot projekt pop-upa u Novigradu pokazao se kao pun pogodak jedinstvenog modela trgovine u maloprodaji u Hrvatskoj. Tako je ove godine proširen u kampovima i na plažama, a planiramo ga postaviti i u urbanim sredinama na obali te u kontinentalnom dijelu zemlje. Koncept će se nadograđivati prateći razvoj Studenca, povratne informacije kupaca i prodajnog tima na terenu”, izjavila jevoditeljica projekata inovacija u Studencu **Gordana Kartelo.**

Pop-up format izvrstan je primjer **sinergije formata dućana u susjedstvu, inovativnosti i održivosti** u poslovanju. Naime, pop-up u potpunosti slijedi **principe** dućana u susjedstvu koji je blizu kad je najpotrebnije, prilagođava se u potpunosti potrebama mikro zajednice te omogućava kupcima da u svakom trenutku u vrlo kratkom vremenu mogu pronaći „i sitno i bitno”. Moglo bi se reći da pop-up prodavaonica diže format dućana-susjeda na višu razinu jer je riječ o mobilnom objektu koji se premješta sukladno potrebama i fluktuaciji ljudi te trenutačno udovoljava potrebama zajednice. **Održivi aspekt** razvoja ovakve vrste prodajne mreže, temelji se na činjenici da pop-up dućani urbanistički ne interveniraju u prostor poštujući prirodno ili urbano okruženje u kojem se nalaze, istovremeno zadovoljavajući potrebu zajednice za proizvodima i uslugama.

Turistička djelatnost važan je gospodarski čimbenik u Hrvatskoj, a temelji se na integriranoj ponudi i izrazima gostoljubivosti lokalnog okruženja čiji je važan element i dostupnost maloprodajnih lanaca u turističkim središtima bilo da se oni nalaze na obali ili kontinentu. Studenac pop-up dućani tako predstavljaju sitan ali bitan doprinos razvoju turističke ponude i dostupnosti.

Privremene, pop up trgovine izuzetno su popularne i predstavljaju značajan trend u maloprodajnom sektoru. Razvojem ovog modela, Studenac je još jednom pokazao liderstvo u inovaciji u *retail* sektoru, ali i u orijentiranosti i fokusiranosti na potrebe svojih kupaca. Tako u svojoj ponudi kupcima nudi i Studenac robnu marku, prepoznatljivu kroz jedinstvenu ponudu i konzistentnu vizualnu i sadržajnu komunikaciju na mjestima prodaje koja iskustvo kupnje približava svima.

**POPIS POP-UP DUĆANA**

|  |  |
| --- | --- |
| **Mjesto** | **Adresa** |
| Rabac | Maslinica 1 |
| Turističko naselje Kačjak (Dramalj) | Ulica Kačjak br. 12 |
| Kamp Zaton Holiday resort | Dražnikova 76t. |
| Kamp Selce | Selce |
| Opatija - Ičići | Liburnijska ulica 46 |
| Vis | Podšpilje 2 |
| Šilo, Otok Krk, Kamp TIHA | Konjska bb |
| Zadar | Obala Kneza Domagoja 1 |
| Tribunj | Jurjevgradska ulica 2 |

**Kontakt za medije:**

Anja Škulje Makjanić,

Voditeljica korporativnih komunikacija

[anja.skulje-makjanic@studenac.hr](mailto:anja.skulje-makjanic@studenac.hr)

Ružica Ilak, Pragma komunikacije za Studenac

+385 91 118 6186

[studenac@pragma.hr](mailto:studenac@pragma.hr)

**Trgovački maloprodajni lanac Studenac** kao kompanija posluje od 1991. godine. Kasnih 90-ih proširio je poslovanje otvaranjem veleprodajnog skladišta u Dućama i nekoliko maloprodajnih trgovina u Omišu. Na današnji Studenac, trgovinu-susjed koja pogodnostima za kupce dosljedno prati svjetske trendove, najviše je utjecala 2018. kada počinje transformacija poslovanja popraćena akvizicijama i organskim rastom. Preuzimanjem Istarskih supermarketa i Sonika 2019. lanac jača svoju poziciju i posluje duž cijele jadranske obale. Status utvrđuje 2021. preuzimanjem lanca Bure Trgovina, a važan poslovni iskorak iste godine čini otvaranjem prvih prodavaonica u Zagrebu. Dodatno, u 2022. Studenac preuzima dubrovački Pemo, kutinsku Loniu i više manjih lanaca diljem Hrvatske, a u 2023. lance Strahinjčicu i Špar, te je sada prisutan na nacionalnom nivou. Studenac trenutačno zapošljava gotovo 6000 djelatnika, ima više od 1200 prodavaonica te je među vodećim maloprodajnim lancima u Hrvatskoj. Više informacija dostupno je na [studenac.hr](https://www.studenac.hr/), a priopćenja za medije na [studenac.hr/press](https://www.studenac.hr/press).